KATMATA PALGEGA
Tere tulemast saatesse. Järgneva pooletunnise aja jooksul soovin, et
Püha Vaim võiks täita sinu südame ja Ta võiks täita meid siin stuudios.
Me täname Isa selle eest, et Ta andis Jeesuse. Igaüks meist,
kes usub Jeesuse ristisurma ja ülestõusmist, saab igavese elu
koos Jumalaga ning võib võtta vastu Püha Vaimu ligiolu just
nüüd, minna kõige pühamasse paika, Isa armastuse sülle. Isa, me tahame
täna anda end siin stuudios ja kodudes Sulle. Sinu Sõna kohaselt
Jeesuse vere läbi puhta, püha ja Sulle meelepärase ohvrina,
see on meie mõistlik jumalateenistus. Isa,
me tahame anda Sulle täieliku võimu Pühas Vaimus selle saate
üle, meie elude üle, selle hetke üle. Me võiksime kõik koos
palvetada, nagu Jeesus meid õpetas: tulgu Sinu riik ja
sündigu Sinu tahe, Isa, minu südames, elus, nõnda nagu on
taevas. Sündigu Sinu tahe ja tulgu Sinu riik. Aitäh, Isa.
Ida juhib meid kõigepealt ülistusse.
Sinu armastust ma vajan Sinu puudutust janunen rohkem
Sinu Vaimu ma igatsen Sinu ligiolu tahan rohkem kui eile
Sinu armastust ma vajan Sinu puudutust janunen rohkem
Sinu Vaimu ma igatsen Sinu ligiolu tahan rohkem kui eile
Oled nii suur, Isa kõigeväeline Oled nii suur, mu südame kuningas
Sinu ette põlvitan Sind igatsen rohkem kui kunagi varem
Sinu armastust ma vajan Sinu puudutust janunen rohkem
Sinu Vaimu ma igatsen Sinu ligiolu tahan rohkem kui eile
Oled nii suur, Isa kõigeväeline Oled nii suur, mu südame kuningas
Sinu ette põlvitan Sind igatsen rohkem kui kunagi varem
Oled nii suur, Isa kõigeväeline Oled nii suur, mu südame kuningas
Sinu ette põlvitan Sind igatsen rohkem kui kunagi varem
Ainult üks sõna Sinu käest, Isa, ja me muutume. Ainult üks
puudutus ja me pole kunagi samasugused. Tule Issand, räägi
igaühega, puuduta meid. Me igatseme Su armastuse puudutust.
Me igatseme Su elavaks tegevat puudutust. Isa, tule
ja puuduta kõiki, puuduta neid kes kodudes igatsevad, ütlevad,
et nad on olnud nii kuivad nii kaua. Isa, ma ei taha enam
olla kuiv, puuduta mind. Tee mind elavaks jälle, Isa. Tule, Püha Vaim
ja täida. Lase meil ärgata ellu vaimulikult. Puudutus Sinu
Vaimust. Ida ülistuse ajal mul tuli meelde Jesaja 53-st üks lõik,
kus räägitakse Jeesusest, meie Issandast: "Sest ta tõusis meie
ees nagu võsuke, otsekui juur põuasest maast. Ei olnud
tal kuju ega ilu, et teda vaadata, ega olnud tal välimust,
et teda ihaldada. Ta oli põlatud ja inimeste poolt
hüljatud, valude mees ja haigustega tuttav, niisugune, kelle pealt
silmad ära pööratakse: ta oli põlatud ja me ei hoolinud
temast. Ent tõeliselt võttis ta enese peale meie haigused
ja kandis meie valusid. Meie aga pidasime teda vigaseks,
Jumalast nuhelduks ja vaevatuks. Ent teda haavati meie üleastumiste
pärast, löödi meie süütegude tõttu. Karistus oli tema peal, et meil oleks
rahu, ja tema vermete läbi on meile tervis tulnud."
Isa, me täname Jeesusest, et me saame võtta vastu Su
puudutuse ja Jeesuse vermete läbi ka tervenemise. Paljud
vaatajatest vajavad tervenemist füüsiliselt ja ka sisemiselt,
vaimselt. Jeesus tahab tervendada, vabastada, kinnitada meid kõiki.
Isa andis Jeesuse. Mõned salmid ka uuest testamendist, Luuka
10:9: "Ja tehke terveks sealsed haiged ja öelge neile: "Jumala riik
on teie lähedal!"" Kogen Jumalat ütlemas, et Ta riik on sulle lähemal
kui kunagi varem. Ta tahab puudutada ja tervendada sind.
Jumala riik on tulnud ligi. Tule, anna end Isale, Jeesusele.
Matteuse 10:8 räägitakse meist, kelle sees on Issanda Vaim,
kes me oleme Jumala lapsed, järgime Jeesust:"Tehke terveks
haigeid, äratage üles surnuid, tehke puhtaks pidalitõbiseid, ajage
välja kurje vaime! Muidu olete saanud, muidu andke!" Isa
tahab liikuda tervenemise alal meie maal. Ta tahab anda väe
ülevalt, et me võime panna oma käed haigete peale ja nad saavad terveks.
Me võime palvetada iseenda eest: tervenda oma armastuse puudutusega,
oma headusega, Issand. Isa, me tahame tulla Su ette ja tuua
oma mured, füüsilised või vaimsed mured, ja me palume, et Sinu
armastav puudutus, puudutab meid Jeesuse vere väes. Me saame
võtta vastu tervenemise ilma ühegi kahtluseta. Me saame
astuda selle usu ja lootuse sisse, et Jeesus on meie tervendaja. See
on niivõrd suur armastus Jumala poolt meie, Tema laste, vastu.
Kui meil on oma lapsed, kas me ei taha anda neile häid asju? Kas
ma ei taha õnnistada Idat? Anda talle kõike head? Kui palju rohkem
Jumal, kes on kõigeväeline, kelle süda on avar, täis armastust,
ta tahab anda meile nii palju rohkem, kui ma saaksin kunagi
Idale anda. Aitäh, Isa, et Sa oled siin. Kogen, et kellegi parem
ranne on valus, mis on tulnud arvutihiire kasutamisest või
kirjutamisest ja ranne hakkab teatud asendites värisema.
Ma tänan Isa, et Sa puudutad seda rannet, oma vere väega,
uut loova väega, korrigeerid kõhreid ja lihaseid. Sa teed
selle käe paremaks kui kunagi varem. Selliseks, nagu sa
algselt selle kavandasid, kui sa lõid meid inimestena enda
sarnaseks. Täname selle randme tervenemise eest.
Isa, me täname, et Sa liigud. Mul tuleb meelde sõna "liigesereuma"
Jeesuse nimel me sõitleme liigesereumat, kadugu see
asi nende inimeste eludest. Pehmete kudede reuma, ma
ei tea mis see on, aga tunnetan neid asju oma vaimus. Tulgu
tervenemine, haiguse võim peab kaduma, sest see ei kuulu sulle.
Sulle kuulub see, mida Isa tahab anda, samm sammu haaval
tervenemine või miks mitte ühe hetkega terveks saamine
üleloomulikult. Me täname Sind, Isa, et Sa liigud, tuues tervenemist
ja tugevnemist, rõõmu elada. Keegi teist on andnud rõõmu ära,
keegi ei saa rõõmu varastada, sa oled selle ise ära andnud,
haigus on saanud sinust võimu ja rõõm on kadunud. Isa, me täname
selle eest, et Sa tahad anda rõõmu tagasi ja tõsta meid välja haiguse
võimusest. Au Sulle, Jumal. Mul tuleb meelde üks lugu Markuse
evangeeliumi 5. peatükist, alates salmist 25. See on tuttav lugu, aga
ma tahan selle teile ette lugeda ja jagada teiega üht asja, mille
sain Vaimus. Meie keskel on inimesi, kes teevad Jumala riigi tööd,
keda Jumal on kasutanud ja tahab kasutada palju rohkem ja palju
väelisemalt veel. Aga mingi haigus on tulnud vahele. Loen teile ette:
"Ja üks naine, kes oli olnud kaksteist aastat veritõves ning palju saanud
kannatada arstide käes ja ära kulutanud kõik, mis tal oli,
ega olnud saanud mingit abi, vaid pigem oli ta tõbi läinud
halvemaks, olles kuulnud lugusid Jeesusest, läks rahvahulga seas ta
selja taha ja puudutas tema kuube, sest ta ütles: "Kui ma saaksin tema
kuubegi puudutada, siis ma paraneksin!" Ja kohe kuivas ta
vereläte ja ta tundis oma ihus, et ta oli paranenud sellest hädast.
Ja Jeesus, tundes endamisi, et vägi oli temast välja läinud, pööras kohe
rahvahulga seas ümber ja küsis: "Kes puudutas mu rõivaid?"
Ja ta jüngrid ütlesid talle: "Sa näed, et rahvahulk su
ümber tungleb, ja küsid veel: "Kes puudutas mind?"!"
Ent Jeesus vaatas ringi, et näha, kes seda oli teinud.
Aga naine, kes teadis, mis talle oli sündinud, tuli kartes
ja värisedes ning langes Jeesuse ette ja rääkis talle kogu
tõe. Jeesus lausus aga talle: "Tütar, sinu usk on su päästnud,
mine rahuga ja ole terve oma vaevast!" Meie keskel on Jumala
teenija, kellel on mingi mure, mis on aeglustanud su teenistust
ja Jumala teenistus su elus ei saa edasi liikuda. Jumal armastab sind
sellisena, nagu sa oled, aga ta on näinud potensiaali sinus,
andnud oma soosingu. Isa ütleb sulle: "Tule!" Ära kõhkle,
tule nagu see naine ja võta vastu see, mis sulle kuulub. Oma südames
sa tead. Sa oled tahtnud teisi endast ette panna, aga Jumal
kutsub sind võtma enne. Tule nagu see naine, kes trügis läbi
väehulkade ja võttis selle, mis talle kuulus. Aitäh, Isa, et Sa
puudutad neid inimesi. Jumal tahab tervendada just sind!
Ma tean, et sul on alandlik süda ja sa otsid lammastele parimat,
aga Isa tahab, et sina, keda inimesed järgivad, kelle kaudu nad on saanud
puudutuse Jumala riigist, Ta tahab tervendada sind, teha
jälle uueks. Ära karda, kui sul on vaja loovat imet. Isa tahab
sel aastal anda loovaid imesid neile, kes usuvad ja sina oled
see, kes usub. Sina oled kuulutanud, palvetanud, prohveteerinud tervist,
väge, päästet inimestele. Nüüd on sinu päev. Olgu su mure
ükskõik milline, võta vastu Tema armastus ja tõde sellest, et Isa
hoolib just sinust. Ka naabrist, aga just nimelt sinust. Aitäh,
Isa, et sa lammutad kõik müürid ja inimeste südamed avanevad,
Sinu vägi puudutab. Tean, et pisarad on praegu paljude silmis,
me anname au Jumalale selle eest, mis Ta teeb. Püha Vaim
täidab kodusid. Sa võid vaadata seda arhiivist või televiisorist
otse, vahet ei ole, Isa teadis sel hetkel, kui seda saadet
lindistati, et Ta räägib just sulle. Nii imeline on meie Isa. Nii
kaugele ulatuv oma plaanides, Isal pole vigu, sa ei vaata seda
juhuslikult. Isa tahab lasta sellel armastusel täita sind,
puudutada rohkem kui kunagi varem. Sa suudad vastu võtta
rohkem armastust kui kunagi varem. Tema soosing on su peal. Au Sulle,
Isa, selle eest, mis Sa teed. Isa, me toome kõik oma
hingemaailma asjad Sulle. Kõik probleemid, mis on meie
mõttemaailmas. Isa, Sinu jaoks pole miski võimatu, ainult üks
sõna või puudutus sinult ja meie mõtted rahunevad, kujunevad
Kristuse järgi. Ma näen nägemuses, kuidas Jumal vaimus avab ajusid,
Jumalale on kõik võimalik. Kogen, et Jumala vaim puudutab meie
sisemist maailma, nagu peen kirurgia toimuks meie ajudes,
Ta ajab asju korda. Kellegi ühes ajupoolkeras pole piisav
vereringe. Tulgu selles hetkes vereringe kõikjale ajusse, jumalik
vereringe, saagu see terveks ja hakaku jälle tööle. Kellegi, kes
on halvatud, aju parem pool saab uuesti avatud, tõketest vabaks,
tuleb tervenemine. Me räägime, Isa, Sinu vereringet kõikjale ajju.
Aitäh, Isa, selle eest, mis Sa teed. Me sirutame end Sinu poole,
Sinu lähedale. Me täname Jeesuse vermete eest, me usume nendesse.
Me usume, et Jeesus suri meie eest, et me võiksime saada
terveks, vabaks, olla igaviku koos Jumalaga. Aitäh, Isa, selle eest,
mis Sa teed suures armus ja armastuses tänapäeval. Kellegi
käed, sa tunned, et sul on käte peal õli. Sa mõtled, kas see võib
olla ime. Jah, Jumal annab õli inimeste käte peale, üleloomulikult.
See on märk sellest, et Ta võiab su käed tervendama haigeid,
kuulutama haigeid terveteks. Ta süütab terveks tegemise annid
su vaimus põlema. Kui sa vaatad oma käsi, sa tunned kihelemist
või näed õli. Tõsta oma käed Jumala poole ja ütle: "Aitäh,
Jeesus. Aitäh, Jumal, selle eest, mis Sa teed, et Sa annad uue väe
nendesse kätesse, sellesse nõrka olekusse, lase oma väel
voolata nende käte läbi. Lase oma tahtmisel sündida nende
käte läbi, et me võime panna käed haigete peale ja nad
saavad terveks." Mitte võib-olla, vaid me teame, et Sinu tahe on
teha terveks ja teha imesid. Me täname, et Sa võiad need käed,
mis on tõstetud Sinu poole, lased haigetel saada terveks.
Jeesuse nimel.
Laulame veel, Ida, et Jumal puudutaks meid rohkem kui
kunagi varem. Kõik au Sulle, Isa, tule ja puuduta meid.
Sinu armastust ma vajan Sinu puudutust janunen rohkem
Sinu Vaimu ma igatsen Sinu ligiolu tahan rohkem kui eile
Sinu armastust ma vajan Sinu puudutust janunen rohkem
Sinu Vaimu ma igatsen Sinu ligiolu tahan rohkem kui eile
Oled nii suur, Isa kõigeväeline Oled nii suur, mu südame kuningas
Sinu ette põlvitan Sind igatsen rohkem kui kunagi varem
Oled nii suur, Isa kõigeväeline Oled nii suur, mu südame kuningas
Sinu ette põlvitan Sind igatsen rohkem kui kunagi varem
Oled nii suur, Isa kõigeväeline Oled nii suur, mu südame kuningas
Sinu ette põlvitan Sind igatsen rohkem kui kunagi varem
Aitäh, Isa, et Sa oled alati lähedal. Sa oled igaühe juures,
lähemal kui me mõistame. Me varjame end Sinu tiibade kaitse
all. Me võtame iga päev vastu Sinu headust, heldust, armastavat
juhtimist meie elus. Laseme Tal kasvada meie sees, tugevneda
meie sees. Me saame muutuda, vaadeldes Teda katmata palgega.
Aitäh, Isa, Sa oled võimas, me anname kõik au ja ülistuse Sulle,
Jeesus, selle eest, mis Sa tegid, teed ja saad veel tegema.
Oleme Jumala ligiolus kogu aeg, varahommikust kuni õhtuni,
kui ütleme: "Aitäh, Jumal, selle päeva eest, anna unenägusid."
Aitäh, Isa, au Sulle. Näeme jälle, õnnistusi!
Tõlge: Sanna Pitko